VIGAN CITY --- Ur- urayenen laengen dagiti otoridad ti resulta ti paraffin test manipud idiay Police Regional Office I Crime Laboratory, San Fernando, La Union dagiti tallo a suspek iti pannakapaltog ti dua ti tawen na ngaubing idiay Juan, Ilocos Sur.
Segun ken ni San Juan Chief of Police, Police Senior Inspector Edgardo Medrano, karaman kadagiti naparaffin test ti ama ti ubing a ni Carlito Rivera; Angelito Viloria, taga Barangay Muraya; ken Bobby Briones a taga Nagsuputan iti isu met laeng nga ili.
Dagiti dua a suspek ket agpada nga intudo ti ama ti ubing a napaltogan a nakaringgor na ken posible nga isuna ti target da a paltogan.
Maipalagip nga imunan nga insalaysay ti ina ti ubing a ni Merry Joy Rivera, mangmangan da idi timmakder ti asawana a ni carlito a mapan aggao iti kanen da, naigiddan ti putok ti paltog a nakatamaan ti anakda.
Kabayatanna, segun iti PNP- San Juan, maibilang dagiti tallo a kas suspek malaksid leng no agnegatibon to ti resulta ti paraffin test.
Nakalasat metten ti ubing manipud iti posible a pannakatay gapu iti pannakaltog na ngem agpapaimbag pay laeng iti ospital.
ilo_Latn ilo_Latn ilo_Latn ilo_Latn ilo_Latn ilo_Latn